open-index/open-wikipedia-markdown huggingface dataset:
Eriocottidae

* Eriocottinae
* Compsocteninae

**Eriocottidae** er en liten familie av sommerfugler som hører til gruppen Tineoidea. Gruppen er representert på alle kontinenter bortsett fra Antarktis og Nord-Amerika, hovedsakelig i områder med middelhavsklima. Av de rundt 70 beskrevne artene forekommer sju i Europa, alle rundt Middelhavet. Lite synes være kjent om deres biologi.

## Utseende
Små, brunlige, slankbygde sommerfugler. I alle fall noen arter har vingeløse hunner. Hodet er ganske stort, labialpalpene lange og hårete, antennene omtrent halvparten så lange som forvingene, trådformede. Forvingene (for de som har det) er avlange, avrundet trekantede, med lange hårfrynser i bakkant nær spissen. Bakvingene er avrundede og nokså brede, med lange hårfrynser, blekere enn forvingene.
Hunnene kan mangle vinger helt. Kroppen er i så fall trinn og pølseaktig.

## Utbredelse
Eriocottidae lever helst i områder med middelhavsklima, det vil si forholdsvis varmt og tørt, men med markerte årstider. De finnes også i tropene, men ikke i kjølige områder. De aller fleste artene lever i den gamle verden, men flere arter i slekten *Crepidochares* finnes i Colombia og Venezuela (Davis 1990).

## Systematisk inndeling / europeiske arter

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Overfamilien Tineoidea
********** Familien **Eriocottidae** Spuler, 1898
*********** Slekten *Alavara* Walker, 1863
*********** Slekten *Chersis* Guenée, 1845
*********** Slekten *Compsoctena* Zeller, 1852
*********** Slekten *Crepidochares* Meyrick, 1922
*********** Slekten *Cronodoxa* Meyrick, 1922
*********** Slekten *Dacryphanes* Meyrick, 1907
*********** Slekten *Deuterotinea* Rebel, 1901
************ *Deuterotinea casanella* (Eversmann, 1844)
************ *Deuterotinea balcanica* Zagulajev, 1972
*********** Slekten *Eccompsoctena* Walsingham, 1897
*********** Slekten *Eriocottis* Zeller, 1847
************ *Eriocottis fuscanella* Zeller, 1847
************ *Eriocottis nicolaeella* Gibeaux, 1983
************ *Eriocottis andalusiella* Rebel, 1901
************ *Eriocottis paradoxella* Staudinger, 1859
************ *Eriocottis hispanica* Zagulajev, 1988
*********** Slekten *Eucryptogona* Lower, 1901
*********** Slekten *Galaria* Walker, 1866
*********** Slekten *Melasiniana* Strand, 1914
*********** Slekten *Tetracladessa* Gozmany & Vari, 1973
*********** Slekten *Thapava* Walker, 1864
*********** Slekten *Tissa* Walker, 1863
*********** Slekten *Torna* Walker, 1863
*********** Slekten *Toxaliba* Walker, 1863

## Kilder
Davis, D.R. 1990. First report of the family Eriocottidae from the New World, with descriptions of new taxa. *Proceedings of the Entomological Society of Washington* 92: 1-35.

## Eksterne lenker
* 
*Deuterotinea casanella*, hann og hunn. Fra *Lepidoptera of Crimea*, foto: Vladimir Savchuk:
Poltergeist (film)

***Poltergeist*** er en amerikansk skrekkfilm fra 1982 med Craig T. Nelson og JoBeth Williams i hovedrollene. Regi var ved Tobe Hooper mens Frank Marshall og Steven Spielberg var produsenter. Spielberg var også med på å skrive manus.

Filmen fikk to oppfølgere: *[[Poltergeist II, Den andre siden|Poltergeist II: Den andre siden]]* (1986) og *[[Poltergeist 3]]* (1988). I 2015 kom en nyinnspilling med Sam Rockwell i hovedrollen.

## Handling
Familien Freelings – en typisk amerikansk kjernefamilie – lever et fredelig liv i en idyllisk amerikansk forstad. Uten forvarsel brytes idyllen av onde, overnaturlige krefter som trenger inn i hjemmet. Det viser seg at boligområdet der de bor er bygd oppå en gammel kirkegård. Det som til å begynne med var små, harmløse hendelser utvikler seg etter hvert til å bli dødsens alvor, særlig når husets femårige datter blir bortført av åndene.

## Om filmen
Filmen ble godt likt av kritikerne og har fått 86 % på Rotten Tomatoes. Den innbrakte drøyt $66 millioner i USA og ble den åttende mest innbringende filmen på amerikansk kino i 1982.

## I rollene
*Craig T. Nelson –  Steve Freeling 
*JoBeth Williams – Diane Freeling
*Beatrice Straight –  Dr. Lesh 
*Dominique Dunne –  Dana Freeling 
*Oliver Robins –  Robbie Freeling 
*Heather O'Rourke –  Carol Anne Freeling

## Referanser


## Eksterne lenker
*
Buenos Aires (andre betydninger)

Navnet eller begrepet **Buenos Aires** har flere betydninger:
* Buenos Aires – hovedstad i Argentina
* Buenos Aires (Pernambuco) – en brasiliansk kommune i Pernambuco
* Buenos Aires (kanton) – en costaricansk kanton
* Buenos Aires-klassen – en klasse innenfor krigsskip
* Provincia de Buenos Aires – en provins i Argentina
Flores

Navnet eller begrepet **Flores** har flere betydninger:
* Flores (Guatemala)
* Flores (Asorene) – den portugisiske øya Flores tilhørende øygruppen Asorene
* Flores (Pernambuco) – den brasilianske kommunen i Pernambuco
* Flores (Indonesia) – øy i Indonesia.
Porto (andre betydninger)

**Porto** kan vise til:

* Porto – en by i Portugal
* FC Porto – en fotballklubb fra Porto, Portugal
* Porto (postavgift)
* Porto (Piauí) – en brasiliansk kommune i delstaten Piauí
Areal (andre betydninger)

**Areal** kan vise til:

* Areal – flateinnhold
* Arealberegning av bygninger
* Areal (Rio de Janeiro) – en brasiliansk kommune i delstaten Rio de Janeiro
Barcelona (andre betydninger)

**Barcelona** kan vise til:

* Barcelona – en by i Catalonia i Spania
* Barcelona (provins) – en provins i Catalonia i Spania
* Barcelona (Venezuela) – en by i Venezuela
* Barcelona (Rio Grande do Norte) – en brasiliansk kommune i delstaten Rio Grande do Norte
* FC Barcelona – et spansk fotballag
* Barcelona (sang) – en sang av Freddie Mercury og Montserrat Caballé
Braga (andre betydninger)

Navnet eller begrepet **Braga** har flere betydninger:
* Braga – by i Portugal
* Braga (Rio Grande do Sul) – den brasilianske kommunen i Rio Grande do Sul
* Distrito de Braga – en provins i Portugal.
* Braga patagonica – en art av tanglus fra Amazonas
Parkveien 45

**Parkveien 45**, eller **Villa Parafina**, er regjeringens representasjonsanlegg, beliggende Bak Slottet. Parkveien 45 var tidligere statsministerens offisielle bolig, men har ikke vært i brukt som dette siden 1907. Arbeidet som har pågått de siste ti årene for å utvide eiendommen, slik at det på nytt er mulig å bruke den som representasjonsbolig, er nå sluttført. 

Huset ble opprinnelig bygget for grosserer Fredrik Sundt. Han handlet blant annet med parafin, og dette var opprinnelsen til navnet *Villa Parafina*. Huset ble kjøpt av staten i 1896, og fra 1898 til 1907 ble det brukt som statsministerbolig. Francis Hagerup var første statsminister som bodde i Parkveien 45. Her bodde også de første norske statsministrene etter 1905, men fra og med Wilhelm Christophersen (1908) var bygningen bolig for utenriksministeren, og utenriksminister Johannes Irgens (1910-1913) bodde her i hele sin periode.

Huset ble okkupert av tyskerne under andre verdenskrig, men fra 1945 var huset igjen utenriksministerbolig, for blant andre Halvard Lange, inntil bygningen fra 1962 ble omgjort til representasjonsanlegg for Regjeringens gjester. Mens Kongens gjester ved statsbesøk av og til bor på Slottet, vil Regjeringens gjester alltid bo enten i Parkveien 45, eller på et av byens hoteller.

Parkveien 45 er gjennomgående rennovert i ny-klassisk stil med stukkatur, solgule tapeter, gulv i edeltre, og en serie av Nasjonalgalleriets nasjonalromantiske malerier fra 1800-tallet, inklusive et maleri fra Øresund av den danske marinemaler Carl Frederik Sørensen.

## Drift og sikkerhet
Driften av regjeringens representasjonsanlegg ivaretas av seksjon for kultur og offisielle besøk i avdeling for protokoll, kultur og publikumstjenester i Utenriksdepartementet. Staben består av seks personer (2017).

Sikkerheten ved representasjonsanlegget ivaretas av Departementenes sikkerhets- og serviceorganisasjon.

## Se også
*Parkveien
*Liste over Norges statsministre
*Statsministerboligen

## Referanser


## Eksterne lenker
*Statsbyggs side om Parkveien 45
* Stortingsinnstilling 153 (2003–2004) Etablering av et representasjonsanlegg for regjeringen med statsministerbolig
*
Ilha Grande

**Ilha Grande** kan vise til:

* Ilha Grande (øy) – ei øy i delstaten Rio de Janeiro i Brasil 
* Ilha Grande (Piauí) – en brasiliansk kommune i delstaten Piauí
Cristal (andre betydninger)

* Cristal &ndash; en champagne produsert av Louis Roederer
* Cristal &ndash; en brasiliansk kommune i Rio Grande do Sul

## Annet bruk av navnet
***Cristal** er et cubansk øl brygget av Cerveceria Bucanero.
***Cristal** er et peruansk øl brygget av Unión de Cervecerías Peruanas Backus y Johnston. Det er mange andre ølmerker i Latin-Amerika som deler «Cristal»-labelen, som Pilsener Cristal i Chile.
***Cristal Alken** er et ølmerke produsert av Alken-Maes i Belgia.
***Cristal** er en cocktail laget av 50 % Licor 43 og 50 % Vodka eller Tequila.
Montenegro (andre betydninger)

Navnet eller begrepet **Montenegro** har flere betydninger:
* Montenegro – et land i Sørøst-Europa
* Montenegro (Quindío) – en by og en kommune i det colombianske departementet Quindío
* Montenegro (Rio Grande do Sul) – en kommune i den brasilianske delstaten Rio Grande do Sul
* Monte Negro – en kommune i den brasilianske delstaten Rondônia
Rio Grande (andre betydninger)

Navnet eller begrepet **Rio Grande** betyr «stor elv» på spansk (og portugisisk) og har flere betydninger:

## Geografi
* Rio Grande – elv i USA og Mexico
* Río Grande de Santiago – elv i Mexico
* Grande (elv i Brasil)
* Rio Grande (elv i Argentina)
* Rio Grande (Rio Grande do Sul) – brasiliansk kommune i delstaten Rio Grande do Sul
* Río Grande (departement) – departement i den argentinske provinsen Tierra del Fuego, Antártida e Islas del Atlántico Sur
* Rio Grande (Ildlandet) – hovedbyen i denne provinsen

## Kultur
*Rio Grande (film) – amerikansk spillefilm fra 1950
*Rio Grande (Kane-bok) – Morgan Kane-roman fra 1968

## Annet
*Denver & Rio Grande Railroad – tidligere jernbaneselskap i USA
*Rio Grande Southern Railroad – tidligere jernbaneselskap i Colorado, USA
*Rio Grande Western Railway – tidligere jernbaneselskap i Utah, USA
*Rio Grande vannkraftverk – kraftverk i Argentina
Laguna (andre betydninger)

**Laguna** har flere betydninger:
* Laguna – filippinsk provins
* Laguna (Santa Catarina) – den brasilianske kommunen i Santa Catarina
* La Laguna  - Forkortelse for San Cristóbal de La Laguna - by på øya Tenerife i Spania
* Renault Laguna
Monte Carlo (andre betydninger)

Navnet eller begrepet **Monte Carlo** har flere betydninger:
* Monte Carlo – distrikt i Monaco
* Monte Carlo (Santa Catarina) – den brasilianske kommunen i Santa Catarina
* Monte Carlo (film) – amerikansk film fra 2011
* Monte Carlo-metoden – bredt anvendt klasse med algoritmer som anvendes for å simulere ulike fysiske og matematiske system.
* Monte Carlo (radioprogram) – dansk humoristisk radioprogram som gikk på DR P3
* Montecarlo – kommune i provinsen Lucca i den italienske regionen Toscana
Carrie

***Carrie*** er en amerikansk skrekkfilm fra 1976 regissert av Brian De Palma. Filmen handler om tenåringsjenta Carrie som undertrykkes av sin svært religiøse mor og trakasseres på skolen. Hun finner trøst i merkelige evner hun har innen det parapsykologiske, men dette kan også brukes som et våpen. Hovedrollen spilles av Sissy Spacek, mens sentrale biroller spilles av Piper Laurie og Amy Irving. Filmen er basert på Stephen Kings bok med samme tittel (forøvrig den første av hans romaner som ble filmatisert).

Den ble meget godt mottatt av anmelderne og ble nominert i to Oscar-kategorier.

I 1999 kom en mindre kjent oppfølger kalt *The Rage: Carrie 2*. Denne ble dårlig mottatt av kritikerne og floppet på kino. I 2002 kom en TV-versjon av filmen og i 2013 kom en nyinnspilling.

## Handling
Filmen handler om den spesielle tenåringsjenta Carrie som undertrykkes av sin ekstremt religiøse mor som er overbevist om at alle menn er djevelens sendebud på jord. Hun gjør lite av seg på skolen og mobbes av medelever, men hun klarer å finne trøst i noen spesielle evner hun har. Disse evnene gjør at hun kan bevege gjenstander kun med tankene. Når skolens plageånder overgår seg i nedrighet bruker hun sine psykiske krefter til å ta en grusom hevn.

## Om filmen

### Økonomi og popularitet
Den ble en stor kinosuksess i USA hvor den innbrakte $33,8 millioner.

Produksjonskostnadene var på ca $1,8 millioner.
### Filmanmelderne
*Carrie* ble godt mottatt av anmelderne, noe som gjenspeiles at den har fått 93 % på Rotten Tomatoes. Den amerikanske filmkritikeren Leonard Maltin gav den 2,5 av 4 stjerner. Roger Ebert gav den 3,5 av 4 og skrev: «Brian De Palma's "Carrie" is an absolutely spellbinding horror movie, with a shock at the end that's the best thing along those lines since the shark leaped aboard in "Jaws."»
### Priser og nominasjoner
Spacek vant en prisen i klassen beste kvinnelige skuespiller ved National Society of Film Critics Awards. Filmen ble også nominert i to kategorier ved Oscar-utdelingen i 1977.

### Annet
John Travolta hadde en av sine første filmroller i *Carrie*.

## I rollene
*Sissy Spacek – Carrie White
*Piper Laurie – Margaret White
*Amy Irving – Sue Snell
*William Katt – Tommy Ross
*Betty Buckley – Miss Collins
*Nancy Allen – Chris Hargensen
*John Travolta – Billy Nolan
*P. J. Soles – Norma Watson
*Priscilla Pointer – Mrs. Snell

## Referanser


## Eksterne lenker
*
São Nicolau (andre betydninger)

Navnet eller begrepet **São Nicolau** har flere betydninger:
* São Nicolau – øy i Kapp Verde
* São Nicolau (Rio Grande do Sul) – den brasilianske kommunen i Rio Grande do Sul
Skjaldbreiður

**Skjaldbreiður** («bredt skjold» på norsk) er et vulkansk fjell på Island. Vulkanen har gitt opphav til vulkantypen skjoldvulkan. Den ble dannet i et kraftig og langvarig utbrudd for rundt 9&nbsp;000 år siden. De omfattende lavastrømmene som ble produsert av utbruddet strømmet sørover og dannet bassenget som i dag inneholder Þingvallavatn, Islands største innsjø, og Þingvellir (*tingvoll* på norsk) der det islandske folkeforsamlingen Alltinget ble opprettet i 930.

Vulkanen er 1&nbsp;060 meter høy og krateret er rundt 300 meter i diameter.

Området ligger midt på Den midtatlantiske ryggen, og lavafeltene fra Skjaldbreiður har blitt strukket og vridd i årtusener, noe som har skapt en rekke sprekker og kløfter i Þingvellir nasjonalpark. De beste kjente er Almannagjá, Hrafnagjá og Flosagjá.

## Litteratur
* 
*
Breaux Greer

**Breaux Greer** (født 19. oktober 1976 i Houston, Texas) er en amerikansk spydkaster. Han er amerikansk mester åtte ganger (2000–2007), og innehar siden 21. juni 2007 den nasjonale rekorden med et kast på 91,29 meter. Under VM 2007 i Osaka kom han på tredjeplass med et kast på 86,21 bak Tero Pitkämäki  (90,33) og Andreas Thorkildsen (88,61). 

## Referanser


## Eksterne lenker
* 
* USATF sin presentasjon av Breaux Greer 
* Fra YouTube: Breaux Greer kaster 90,71 meter
Villa Cornaro

**Villa Cornaro** i Piombino Dese i provinsen Padova er en villa designet av den italienske renessansearkitekten Andrea Palladio. Den er en av villaene i Veneto som UNESCO har satt på sin liste over verdensarven. 

Den mektige venetianske patrisieren Giorgio Cornaro fikk bygget denne villaen. Arbeidet var igang i mars 1553, og alt i april året etter var bygningen saa langt ferdig at Palladio var til middag der. I juni overtok Cornaro og hans kone Elena formelt det ennå ikke ferdigstilte bygget. Ved overtagelsen var kun den sentrale delen av bygningen ferdig, og både loggiaens øvre etasje og fløyene måtte fremdeles bygges. Den øvre delen av loggiaen ble bygget i 1569 og 1588. På det siste tidspunktet var det Palladios elev Vincenzo Scamozzi som stod for byggingen.

For Palladio var dette oppdraget og det samtidige oppdraget med Villa Pisani i Montagnana et uttrykk for øket prestisje.

Villa Cornaro har en utforming og dekor som ligner på et palass. Det ligger ikke ved jordbruksarealene og driftsbygningene, men ut mot en gate. Denne villaen er ikke et bygg som er bygget for gårdsdrift slik de fleste av Palladios villaer er, det er en landlig bolig. 

Den sentrale hallen har fire søyler og er dekorert med statuer. Mot gaten er det en smalere vestibyle og ut mot haven er det en loggia. På begge sider av hallen er det rom som er plassert symmetrisk. 

Vanligvis er den øvre etasjen i Palladios villaer til bruk som lagerrom. Her er rommene brukt som bolig, mens rommene i hovedetasjen er til for å ta imot besøkende. 

Tempelfronten på villaen går over to etasjer med søyler i begge etasjene. I dette ligner villaen loggiaen i Palazzo Chiericati som stammer fra samme tid.

## Eksterne lenker
* 
* Det internasjonale senter for studier av Andrea Palladios arkitektur  (engelsk og italiensk)
Clannad

**Clannad** er en folkrockgruppe fra Gweedore i grevskapet Donegal i Irland. Gruppa består av tre søstre og en bror fra Brennan/Duggan-familien. De har solgt over 20 millioner album. Platene utgis på RCA Records.

## Diskografi
* 1973 &mdash; *[[Clannad (album)|Clannad]] (The Pretty Maid)* debut
* 1975 &mdash; *[[Clannad 2]]* 
* 1976 &mdash; *[[Dúlamán]]* 
* 1979 &mdash; *[[Clannad in Concert]]* [live]
* 1980 &mdash; *[[Crann Úll]]*
* 1982 &mdash; *[[Fuaim]]*
* 1983 &mdash; *[[Magical Ring]]*
* 1984 &mdash; *[[Legend (Robin of Sherwood soundtrack)|*Legend*]]* [soundtrack for Robin of Sherwood]
* 1985 &mdash; *[[Macalla]]*
* 1987 &mdash; *[[Sirius (album)|Sirius]]* 
* 1988 &mdash; *[[Atlantic Realm]]* [soundtrack]
* 1989 &mdash; *[[Past Present]]* [compilation]
* 1990 &mdash; *[[The Collection (Clannad album)|The Collection]]* [compilation]
* 1989 &mdash; *[[The Angel and the Soldier Boy]]* [soundtrack]
* 1990 &mdash; *[[Anam (album)|Anam]]* (US: 1992)
* 1993 &mdash; *[[Banba (album)|Banba]]* (with The Last of the Mohicans soundtrack theme)
* 1994 &mdash; *[[Themes]]*
* 1996 &mdash; *[[Lore (album)|Lore]]*
* 1996 &mdash; **'
* 1997 &mdash; ''[[Landmarks (album)|Landmarks]]''
* 1998 &mdash; ''[[An Díolaim (album)|An Díolaim]]'' [collection of early recordings for Irish Gael-Linn label]
* 2003 &mdash; ''[[The Best Of: In A Lifetime]]''
* 2005 &mdash; **' [live]

## Eksterne lenker
* 
* 
*
Tenvik (Larvik)

**Tenvik** er et boligområde mellom Larvik sentrum og Stavern, ca. 2&nbsp;km fra Larvik.

Tenvik har bl.a. egen fotballbane, skog, strand, bussholdeplass(er), stupebrett og båtbrygge. I sommermånedene finnes det også en egen flytebrygge med både trapp og stupebrett.

Fra Tenvik er det kort avstand til Langestrand, hvor de aller fleste barna går på barneskole. Det er også nær avstand til Fritzøe Golfbane.

## Kilder
*
Presse- og informasjonsoffiser

**Presse- og informasjonsoffiser** (**PIO**) er en militær stilling som finnes i mange land ved offentlige institusjoner som ambassader, politi og forsvarsavdelinger med nær kontakt med media.

I det norske Forsvaret har offiserene vanligvis kaptein&ndash;majors grad, mens assisterende PIO har ofte sersjants grad.

I norske og svenske militære avdelinger finnes PIO i landsdekkende avdelinger, og større avdelinger stasjonert i utlandet har også en PIO-seksjon.
Liri

**Liri** (Latin: **Liris**, tidligere, **Clanis**; Gresk: ) er en elv midt i Italia, nær Cassino. Den er på 120 km og renner ut i Tyrrenhavet og litt under Minturno da med navnet **[[Garigliano]]**.

Elven var nær de alliertes linjer da slaget om Monte Cassino ble utkjempet.
Binyamin Ze’ev Kahane

**Binyamin Ze'ev Kahane** (1966–2000) var en jødisk ekstremist og sionist som var sønn av rabbi Meir Kahane.

Ze'ev Kahane ble født i New York, men emigrerte til Israel i 1971 da hans foreldre flyttet dit. Han studerte der jødedom og ble etterhvert en rabbi. I 1990 stiftet han og ledet den høyre-ekstreme gruppen Chai Kahane, som var en utbrytergruppe fra det høyreekstreme israelske partiet Kach (Begge gruppene ble senere forbudte i Israel). Han var dømt flere ganger for å ha oppfordret til vold mot arabere. 

Den 31. desember 2000 ble både han og hans kone drept av palestinske gjerningsmenn nær den jødiske bosetningen Ofra. I 2007 ble Khaled Shawish (tiknyttet Fatah) arrestert for mordet.

Han utgav boka *The Haggadah of The Jewish Idea*, som var en kommentar til hans fars lære.

## Referanser
Stortromme

**Stortromme**, eller basstromme som det også kalles, er en felles betegnelse enten det dreier seg om basstromme til marsjorkester, konsertorkester eller bandmusiker.

For bandmusikere spilles basstromma med høyre fot for høyrehendte, og på slag 1 og 3 i takten for store deler av dagens kommersielle musikk.Her er det varianter ute og går selvfølgelig. Med alt i fra doble slag til synkoperinger i kombinasjon med de øvrige trommene.

For klassiske og marsjorkester gjelder noe av det samme, men her spilles det i stor grad hver note, i tillegg til virveler og andre kombinasjoner med hel-, halvnoter til mer rytmiske varianter.

## Størrelser

Stortrommer finnes i diametre mellom 12" til 28", men det vanligste er 22".Mange jazztrommeslagere foretrekker en basstromme på 18", fusiontrommeslagere finner gjerne 20" basstrommer for ideelle, mens enkelte rocktrommeslagere trives godt med 24" basstrommer. Trommeslagere innenfor storbandjazz – swingjazz liker mye å bruke 26" eller 28". Basstrommen opptrer i dybder mellom 12" til 22" der de grunne trommene responderer raskere enn de dype som trenger mer tid for trommeskinnene å vibrere. Disse gir en mer trøkk i lyden.Innenfor marsj er størrelsene fra 20" til 30", mens innenfor klassisk musikk er str. fra 32" i diameter til den største som er laget på 77". Dybdene her varierer fra 10" til 30".

## Materialet
Trommeshellet er for det meste produsert i laminerte treslag. Men også her er det mange ganger brukt andre materialer, dette gjelder særlig basstrommer til trommesett.Materialer som har eller er i bruk er stål, messing, kobber, aluminium, glassfiber, helbent tre og en type plexiglass.

## Oppsett

Basstromme til bandmusikere står på gulvet med 2 sideben som støtte. De minste utgavene har som regel en forhøyningskant som løfter trommen i pedalenden.

Marsj-stortrommen derimot blir helst satt på et bærestativ eller festet til en sele som henges på kroppen. Dette for at stortrommen skal kunne fritt spilles med begge hender mens man marsjerer.

Konsertstortromme derimot er i de aller fleste tilfeller hengt opp i et stativ. Og da aller helst med gummistropper slik at den kan vibrere så fritt som mulig for at tonen skal kunne «synge».

## Eksterne lenker
*
Kvanne

**Kvanne** er ei grend ved Stangvikfjorden i Surnadal kommune på Nordmøre i Møre og Romsdal. Grenda ligger på nordsiden av fjorden, rundt 15 km sørvest for Surnadalsøra. Fylkesvei 670 er Kvannes forbindelse til kommunesenteret Skei i Surnadalen, mens fylkesvei 6144, Stangvikvegen, er en sidevei som går mot nord langs fjorden til bygda Stangvik.  fergeforbindelse over Stangvikfjorden til Rykkjem (Røkkum) i Sunndal kommune, en overfart som tar omtrent ti minutter.  

Elva Søya har sitt utløp i Stangvikfjorden ved Kvanne. Søya er også navnet på det lokale idrettslaget.

File:Ferjesambandet Kvanne–Rykkjem over Stangvikfjorden KVANNE Surnadal fergekai fergested fergeleie Møre og Romsdal MF Stangvikfjord 2024-09-13 Ferry service dock NORWAY distorted panoramic photo IMG 9988.jpg|Fortegnet panoramafoto av Stangvikfjorden og fergekaia på Kvanne. Ferjesambandet Kvanne–Rykkjem blir betjent av MF «Stangvikfjord», en elektrisk bilferge som ble bygd ved Havyard Ship Technology i Leirvik i 2020.


## Referanser
Tamtamtromme

:*Må ikke forveksles med [[tam-tam]]-cymbaler.*

**Tamtamtrommer**, eller **tammer**, er de stemte trommene i et trommesett eller til konserttrommer innenfor klassisk eller marsjmusikk. Disse brukes gjerne i overganger innen bandmusikk mellom vers og kor. I klassisk og marsjmusikk brukes de i stor grad til å underbygge både rytmen i musikkstykket og dramatiske steder i musikken.

## Størrelser
Trommene kommer i mange forskjellige størrelser. Diameteren varierer fra 6 til 20 trommer og med dybder fra 5,5 til 20 tommer.I tillegg så varieres det med eller uten underskinn på trommene. De fleste tammer som brukes til bandspilling har underskinn. Dette for å gi en fyldigere lyd som også «synger» noe mer. Tammer som er uten underskinnet kalles for konserttammer og brukes for det meste innen klassisk musikk. Marsjorkester bruker også disse, men da med et litt mer avkuttet skall. Her er vekt viktig. 

Trommene er som regel festet til frittstående stativer som holder to og to tammer (av og til tre tammer), eller de er festet til toppen av stortrommen med egnede armer. For marsjtrommeslagere så festes trommene på et rack som igjen festes på en bærevest. Her varierer det med tre til seks trommer i størrelser fra 6 til 14 tommer i diameter som den største i oppsettet i Norge.
I USA derimot kan den største trommen være helt opp i 18 tommer i diameter.

## Skallet
Trommene er stort sett produsert som laminat, limte rør. Men de blir også blitt levert i stål, aluminium, messing, kobber og helbent tre.
Antonio Puerta

**Antonio José Puerta Pérez** (født 26. november 1984, død 28. august 2007) var en spansk fotballspiller som spilte for Sevilla FC. Puerta var venstrebeint og spilte venstreback/venstre ving. Puerta spilte en kamp for s landslag.

Puerta spilte 53 kamper og scoret fem mål for Sevilla.

## Død
Lørdag 25. august 2007 kollapset han drøyt 30 minutter ut i første omgang i kampen mellom Sevilla og Getafe på Sevillas hjemmebane. Årsaken var hjerteinfarkt. Etter at legene hadde fått liv i ham, gikk han i garderoben for egen maskin, før han så kollapset på nytt. Han ble kjørt til sykehuset og lå sine siste dager i respirator. Det har senere kommet fram at han hadde en hjertelidelse kalt ARVD, som førte til infarktet.

Han døde 28. august 2007. Det kom kondolanser fra fotballklubber over hele verden. Det ble avholdt ett minutts stillhet til ære for Puerta mange steder.

## In memoriam på EM-2008
Da Spania vant EM i 2008 hadde Sergio Ramos en T-skjorte med et bilde av ham med teksten «Alltid med oss» («Siempre con nosotros»).

## Referanser

## Eksterne lenker
*
Dschinghis Khan

**Dschinghis Khan** (IPA-uttale: ) er et tysk popband som ble opprettet i 1979 for å delta i Eurovision Song Contest samme år. Navnet på bandet ble valgt for å passe til sangbidraget deres med samme navn. *Dschinghis Khan* er den tyske stavemåten for mongol-herskeren Djengis Khan. Sangen «Dschinghis Khan» ble produsert av Ralph Siegel med tekst av Bernd Meinunger.

## Medlemmer
Gruppas opprinnelige besetning var:

*Steve Bender (1946–2006) 
*Wolfgang Heichel (1950–)
*Henriette Heichel (1953–)
*Leslie Mándoki (1953–)
*Edina Pop (1941–)
*Louis Hendrik Potgieter (1951–1993)
 
Bandet ble gjenopprettet sent i 2005, med Stefan Track i stedet for Potgieter. Steve Bender døde av kreft 7. mai 2006.

## Referanser


## Eksterne lenker
* 
* 
*
Safi

**Safi** er en by i Marokko. Den ligger på Atlanterhavskysten. Safi ligger 300 km sørvest for Rabat. Byen hadde  innbyggere i 2014, og er en viktig havneby. Safi var tidligere kjent for eksport av geiteskinnslær, men nå er byen mest kjent for eksporten av fosfat. Byen har en del fiske og hermetikk- og tekstilindustri. 

Byens historie går tilbake til karthagerne. I 1508 kom portugiserne til Marokko. De erobret etterhvert byen. 

Fra denne byen startet Thor Heyerdahl i mai 1969 sin reise med sivbåten «Ra».

## Referanser


## Eksterne lenker
*
October Tide

**October Tide** er det kortlevde prosjektet til det svenske Doom Metal-bandet Katatonias Jonas Renkse og Fredrik Norrman. De gav ut bare to album mellom 1997 og 1999.

Medlemmer i bandet:
*Mårten Hansen – Vocal på albumet *The Grey Dawn* (også i Voutur, A Canorous Quintet, Sins of Omission)
*Jonas Renkse – Vokal, trommer, elektrisk og akustisk gitar. (Jonas sang vokal på albumet *Rain Without End* i 1995 men ikke utgitt før i 1997.)
*Fredrik Norrman – Elektrisk, akustisk og bassgitar

Utgivelser:
* *Rain Without End* (1997)
* *Grey Dawn* (1999)

Bandet ble like senere oppløst, ettersom bandet følte de ikke hadde nok inspirasjon og ville heller satse på Katatonia.

## Eksterne lenker
* 
*
Settat

**Settat** er en by i Marokko. Den ligger 150 km sørvest for Rabat og 57 km fra Casablanca. Settat hadde 116 570 innbyggere i 2004. Byen er den 18. største byen i Marokko.

## Eksterne lenker
*
13. århundre f.Kr.

## Begivenheter

### Europa
Bronsealderens urnekultur brer seg.

### Midtøsten
* Mitanni-riket delt mellom Assyria og hettittene.
* Elams storhetstid, med hovedstaden Susa
* Arameere etablert i det nordlige Mesopotamia, Syria og Libanon
* Det nye rike i Egypt hadde framvekst. Tempelbygg i Luxor, Karnak og Abu Simbel. Hovedstaden var fortsatt i Teben.
* 1274. Slaget ved Kadesh.
* 1200. Hettitterriket kollapser. Hovedstaden Hattusa blir lagt i grus.

### India
* Arierne dominerer i nordvestindia ned til elva Sarasvatî. 

### Amerika
Olmek-kuturen oppstår.

### Oseania
Melaneserne når Fiji og det vestlige Polynesia

## Viktige personer
* Seti I, farao i Egypt 1290 – 1279
* Ramses II, farao i Egypt 1279 – 1213

* Muwatalli II, konge over hettittene 1295 – 1272
* Hattusili III, konge over hettittene 1267 – 1237

* Tukulti-Ninurta I, konge over Assyria 1244 – 1208

* Sudâs, konge over baraterne, den eneste rajaen som er nevnt ved navn i Rig Veda. Han seiret over en koalisjon av ti konger ved elva Sarasvatîs øvre løp.

* Wu Ding, konge over Kina 1250 – 1192

## Oppdagelser/oppfinnelser
* 1269. Første dokumenterte internasjonale fredsslutning, mellom Egypt og hettitterriket
Mohammedia

**Mohammedia** (også kjent som **Fedhala**) er en havneby i Marokko. Byen ligger 50 km sørvest for Rabat. Mohammedia hadde  innbyggere i 2005 og er den 12. største byen i Marokko. Byen har et oljeraffineri og en del næringsmiddelindustri.

## Eksterne lenker
*
5. serierunde i Premier League 2007/08

**5. serierunde i Premier League 2007/08** var en serierunde i engelsk herrefotballs Premier League sesong 2007/2008. Serierunden begynte 1. september kl. 16.00 med syv kamper og én kamp kl. 18.15. Runden fortsette 2. september med Arsenal mot Portsmouth kl. 14.30 og ble avslutta med Aston Villa – Chelsea kl. 17.00.

## Kampfakta

----

----

----

----

----

----

----

----

----

----

## Eksterne lenker
* Premier League 2007/08: Terminliste og resultater på altomfotball.no
Boeing T-43

**Boeing T-43 «Gator»** er et amerikansk treningsfly basert på passasjerflyet Boeing 737, for utdanning av navigatører.

I 1971 annonserte USAF at de hadde utsett erstatteren til det aldrende navigatørtreningsflyet Convair T-29. 19 fly ble levert som **T-43A**.  Noen få fly ble ombygd til transportfly og fikk betegnelsen **CT-43A**.  Ett av disse styrtet i 1996 i Kroatia med den amerikanske handelsministeren og 34 andre personer om bord.

Dette flygende klasserommet hadde plass til 12 elever og 6 instruktører.  

## Eksterne lenker
USAFs offisielle nettsted om utfasingen
Avraham Stern

**Avraham Stern**, alias **Yair Stern** (1907–1942) var en militant sionist kjent for å ha dannet terrorgruppen Lehi (også kjent som Stern-gjengen).

## Liv og virke
### Bakgrunn
Han ble født og vokste opp i Suwałki i Polen, som den gang var del av Tsarrussland. Han flyktet fra tyskerne under den første verdenskrig. Han søkte tilflukt i Russland, og bodde hos en onkel i St. Petersburg til krigen var over. Senere reiste han tilbake til Polen.

### Virke i Palestina
I 1925 emigrerte han til Palestina, hvor han ble elev ved det hebraiske gymnaset i Jerusalem og senere student ved Det hebraiske universitetet i Jerusalem. Stern spesialiserte seg i klassiske språk og litteratur (gresk og latin). 

Han begynte også å arbeide for opprettelsen av en egen jødisk stat. På 1930-tallet reiste han frem og tilbake til Europa, for å legge til rette for en jødisk innvandring til Palestina. For dette havnet han i fengsel. Det var der han klekket ut planene om terrorgruppen Lehi. 

Stern dannet Lehi (også kjent som Stern-gjengen) i 1940 ved å splitte Irgun. Lehi-aktivistene var svært brutale; blant annet sprengte de britiske politistasjoner, jernbanespor, hoteller og kafeer. De drepte både palestinere, briter og jøder som de mente sviktet jødedommen. I tillegg kidnappet de britiske soldater, mishandlet dem og deretter drepte dem. Til tross for at gruppa bare besto av noen hundre medlemmer var de uhyre effektive.

Da Stern-gjengen ble organisert skulle den ha fire formål:

# publisere aviser og starte et radio-program som handlet om at geriljakrigen deres ikke skulle føre til at de ble dømt til fengsel eller lignende,
# redde flest mulig av jødene i Europa og få dem til det nye landet deres,
# utføre militære operasjoner mot det britiske styret,
# få tak i penger til å drive denne krigen med; gjennom donasjoner eller ved å rane britiske banker.

Stern avviste alle forhandlinger med britene og hevdet at væpnet kamp mot britene var eneste mulige vei for å etablere en jødisk stat. Med seg i gruppen hadde han også senere statsminister i Israel Yitzhak Shamir. I 1941 prøvde Stern å oppnå en avtale med de tyske myndighetene i Tyskland. Avtalen gikk ut på at gruppen skulle kjempe på nasjonalsosialstenes side mot at de skulle hjelpe jødiske flyktninger til Palestina. Avtalen ble imidlertid ikke noe av, fordi tyskerne ikke svarte. 

I 1942 ble Stern selv skutt og drept av britene, etter at de klarte å avsløre skjulestedet hans.

Sterns gruppe deltok i flere terrorangrep i Palestina, blant dem drapet på Lord Moyne i 1944, Deir Yassin-massakren i 1948 og drapet på Folke Bernadotte i 1948.

I 1978 kom det ut et frimerke til ære for ham. Noen måneder etter hans død fikk han en sønn som fikk navnet Yair, og som vokste opp til å bli journalist og TV-medarbeider i Israel. 

## Litteratur
* Bell, J Bowyer: Terror out of Zion – Irgun Zvai Leumi, Lehi and the Palestine Underground 1928-1949; Avon Books, 959 Eight Avenue, New York 1978; ISBN 0-380-39396-4

## Referanser


## Eksterne lenker
* 
*
Ian Evatt

**Ian Ross Evatt** (født 19. november 1981) er en engelsk fotballtrener og tidligere fotballspiller som er manager for Bolton Wanderers FC.

## Biografi
Evatt startet sin profesjonelle fotballkarriere i Derby County i august 1999, men debuterte først for Derby den 19. mai 2001 i en ligakamp mot Ipswich Town. Evatt startet på benken i denne kampen, men i det 78. spilleminutt erstattet han Thordur Gudjonsson. Evatt spilte ikke flere kamper for *the Rams* i 2000/01-sesongen, og i august 2001 signerte han på en låneavtale med Northampton Town. Han spilte sin første kamp for Northampton 11. august 2001 da de tapte 3-0 for Bristol City i en ligakamp. I oktober 2001 vendte han tilbake til Derby etter å ha fått med seg 11 ligakamper og 2 cupkamper for *the Cobblers*. I siste del av 2001/02-sesongen spilte Ian Evatt 3 ligakamper for Derby County. I 2002/03-sesongen ble det mer spilletid, og i denne sesongen scoret han også sitt første klubbmål for klubben fra Derbyshire. Det kom i en ligacupkamp mot Mansfield Town den 10. september 2002 der Evatt scoret Derbys tredje mål i det 79. spilleminutt i en kamp som de vant 3-1. Totalt ble det 30 ligakamper, og 3 cupkamper for *the Rams* i 2002/03-sesongen.

I juli 2003 gikk han gratis til Chesterfield, og han debuterte for Chesterfield 9. august 2003 i en ligakamp mot Wrexham. Hans første klubbmål for *the Spireites* scoret han i en FA-cupkamp mot Tranmere Rovers den 8. november 2003, mens han noterte seg for sitt første ligamål 10. januar 2004 i kamp mot Wrexham. Totalt ble det 5 ligamål på 43 kamper i hans første sesong i Chesterfield. I 2004/05-sesongen ble 4 ligamål på 41 kamper før han den 2. juni 2005 ble solgt til Queens Park Rangers for £ 150 000. 

Ian Evatt debuterte for Queens Park Rangers den 23. august 2005 i en ligacupkamp mot Northampton Town, og han spilte sin første ligakamp for QPR 30. august 2005. Da 2005/06-sesongen var over hadde han fått bokført 27 ligakamper for klubben fra London. I august 2006 skrev han under på et 6-måneders låneopphold for Blackpool, og hans første kamp for Blackpool kom i en ligakamp mot Nottingham Forest den 8. august 2006. Tidlig i januar 2007 ble hans kontrakt med Queens Park Rangers kansellert, og 5. januar 2007 skrev han under på en kontrakt med Blackpool som binder han til klubben fram til sommeren 2008. Den 27. januar 2007 scoret han sitt første mål for *the Seasiders* i en cupkamp mot Norwich City. Totalt spilte han 44 ligakamper og 10 andre obligatoriske kamper for Blackpool i 2006/07-sesongen blant annet play-off finalen mot Yeovil Town på Wembley Stadium den 27. mai 2007. Blackpool vant denne kampen 2-0 og dermed rykket de opp til Football League Championship.

## Karriere som spiller

## Meritter
* Rykket opp til Football League Championship med Blackpool som vant playoff-finalen til Football League One i 2006/07-sesongen.  

## Referanser


## Kilder
* Rollin, Glenda & Rollin, Jack (2006): *SKYSPORTS FOOTBALL YEARBOOK 2006-07* (side 522). Headline Book Publishing, London. ISBN 0-7553-1526-X

## Eksterne lenker
*
Peltz

**Peltz** er et norsk rockeband startet av Morten Abel i 1994 som et parallellprosjekt til The September When. Abel stod selv for gitar og vokalen i bandet som i tillegg bestod av Kjetil Netteland på bassgitar og Espen Noreger på trommer. Bandet ga ut albumet *Coma* i 1996 før Morten Abel startet solokarrieren med albumet *[[Snowboy]]* i 1997.

## Eksterne lenker
*
Tonic

**Tonic** er en kullsyreholdig leskedrikk (brus) smaksatt med kinin.

Tonic ble opprinnelig produsert som medisin mot malaria, og var først kun kullsyreholdig vann blandet med kinin. I dag inneholder de fleste typer tonic kun en liten mengde kinin, som ikke er stor nok til å ha noen medisinsk effekt. Dermed er dagens tonic mindre bitter enn den opprinnelige, samtidig som den ofte er tilsatt søtningsstoffer i tillegg.

Tonic brukes i mange cocktails, spesielt ginbaserte drikker, som for eksempel gin og tonic. Tonic med tilsatt smak av sitron er som regel kjent som *bitter lemon*.

## Referanser


## Litteratur

*
Auten

**Auten** eller **Øtten** er en grend langs fylkesvei 236 på Lierfoss i Aurskog-Høland kommune. Haneborg skole ligger på Auten. Det var tidligere dagligvareforretning på Auten. Det tradisjonsrike transportfirmaet Brødrene Melby Transport holder til på Auten. Det har vært telefonsentral på Auten helt siden telegrafen kom til bygda. I dag ligger det en automatisk telefonsentral på stedet.

Etter at reguleringsplanen for Waaler Østre ble godkjent i kommunestyret i 1989, og Liajordet i 2000, har det funnet sted en betydelig boligbygging på Auten.

## Kilder
*Kommunens plandatabase på kartportalen.
*Kommunens kartgrunnlag.
*
Thankful

***Thankful*** er debutalbumet til den amerikanske popsangerinnen Kelly Clarkson.

Albumet ble utgitt i USA 15. april 2003 på RCA. «A Moment like This» var den første singlen fra albumet, etterfulgt av «Miss Independent».

Det var opprinnelig meningen å gi ut albumet bare noen få måneder etter avslutningen av første sesong av *[[American Idol]]*. Imidlertid medførte Clarksons tettpakkede timeplan og vanskeligheter med å finne sanger som passet hennes smak og image, at utgivelsen måtte utsettes flere ganger. Da albumet endelig ble utgitt var det over seks måneder siden singlen «A Moment like This» nådde førsteplassen på listene. På grunn av dette og også sangens status som «bonus track» på albumet har det vært en viss diskusjon om hvorvidt «A Moment like This» utgjør albumets første single, eller om det er «Miss Independent», som Clarkson først fremførte 9. april 2003 på en episode av *American Idols* andre sesong, bare en uke før albumet hennes ble utgitt. 

Til tross for dette var albumet et suksess og debutere på førsteplass på Billboard 200 med et salg på 297&nbsp;000, og det har solgt over tre millioner totalt. Internasjonalt var albumets suksess mer begrenset, med et salg på bare 900&nbsp;000 utenfor USA. 

## Sporliste
# «Trouble With Love Is»
# «Miss Independent»
# «Low»
# «Some Kind of Miracle»
# «What's Up Lonely»
# «Just Missed The Train»
# «Beautiful Disaster»
# «You Thougth Wrong» 
# «Thankful»
# «Anytime»
# «A Moment Like This»
# «Before Your Love»
Montenegros herrelandslag i fotball

**Montenegros herrelandslag i fotball** er det nyeste medlemslandet til UEFA. På tidspunktet de ble medlem var kvalifiseringen til EM 2008 godt i gang, så Montenegro fikk ikke bli med på denne. Montenegros herrelandslag i fotballs første kvalifisering var derfor til verdensmesterskapet i 2010.

## Bakgrunn
Montenegro ble selvstendig 3. juni 2006. Likevel deltok spillere fra Montenegro på Serbia og Montenegros herrelandslag i fotball i fotball i VM 2006 senere samme sommer. Etter hvert fikk Montenegro opprettet et eget fotballforbund, og ble det 53. medlemslandet til UEFA 26. januar 2007.

### Resultater
*Montenegro &ndash; Ungarn 2&ndash;1 i (Podgorica, Montenegro) (Treningslandskamp, første landskamp, 24. mars 2007)
*Japan &ndash; Montenegro 2&ndash;0 (Treningslandskamp (Japan), 1. juni 2007)
*Colombia &ndash; Montenegro 1&ndash;0 (Treningslandskamp (Japan), 3. juni 2007) (Nøytral bane)
*Montenegro &ndash; Slovenia 1&ndash;1 (Podgorica, Montenegro) (22. august 2007)

## Se også
* Montenegros kvinnelandslag i fotball
Haneborg skole

**Haneborg skole** er en barneskole for østre og nordre deler av Aurskog, beliggende på Haneborg ved Lierfoss i Aurskog-Høland kommune i Akershus. Skolen ble innviet som en sentralskole i 1957 og erstattet de tidligere skolekretsene Ovlien, Fagerlia, Ulviken, Lokshaug og den opprinnelige Haneborg skole som lå i Holmenbyen. 

Haneborg skolekrets strekker seg over 239,9&nbsp;km², og er med dette den største skolekretsen i Aurskog-Høland. Skolekretsen er større i utstrekning enn de tidligere kommunene Sørum og Fet. Skolen ble åpnet av tidligere generalsekretær i FN, daværende fylkesmann i Oslo og Akershus, Trygve Lie. Skolebygningen er tegnet av det anerkjente arkitektkontoret Blakstad og Munthe-Kaas.

Skolen ligger nær det kulturhistoriske området omkring Urskog fort, et område som ofte benyttes i undervisningen. Skolen disponerer en gapahuk/bålplass på Dingsrudåsen som ble oppført av Tertitten 4H i 2012.

Haneborg skole har et romslig uteområde på 21,3 daa, som blant annet rommer ballplasser, lekeapparater, skøytebane, sandvolleyballbane, grillplass, en hoppbakke med K-punkt på 6 meter, eplehage hvor hvert klassetrinn har hvert sitt epletre, samt en økologisk kjøkkenhage - Aurskog-Hølands eneste skolekjøkkenhage. Skolens uteareal utgjør et svært viktig nærmiljøanlegg for barn og unge i Lierfoss-området, og blir i stor grad også utnyttet som et mål for turgåere.

Statens vegvesen planlegger gang- og sykkelvei langs Fv 236 fra Lierfosskrysset til Haneborg skole, et prosjekt som vil sikre trafikksikker skolevei for elever bosatt sør for Fv 170. Prosjektet vil muliggjøre en betydelig økt boligbygging i skolekretsen.

Skolen ble utvidet med gymsal/samfunnssal, garderober og undervisningsrom i 1982. Store deler av skolebygningen ble i betydelig grad renovert med statlige motkonjukturmidler i 2009-2010, og skoleanlegget framstår i dag som relativt velholdt og tidsmessig.

## Eksterne lenker
* Aurskog-Høland kommune – ''Haneborg skole''

## Galleri

Fil:Haneborg_skole_1961.jpg|Haneborg skole, 1961.
Fil:Skolekjøkkenhage Haneborg 4.jpg|Skolekjøkkenhagen ved Haneborg skole.
Fil:Kanonstillinger ved Urksog fort.jpg|Urskog fort, i nærområdet av skolen.
Fil:Haneborg_gamle_skole_1961.jpg|Haneborg gamle skole, 1961.
Fil:Gapahuk Haneborg skole.jpg|Gapahuken i Dingsrudåsen.
Breakaway

***Breakaway*** er Kelly Clarksons andre album og ble utgitt 30. november 2004 på BMG Japan/RCA.

Det åpnet på nummer tre på ''Billboard'' 200-lista med salg på 250&nbsp;000 og lå i 61 sammenhengende uker blant de 20 høyest plasserte album på lista. Foruten *Breakaway* har kun tre album i historien ligget på «topp 20» sammenhengende i over et år. Det har solgt rundt seks millioner album i USA og over elleve millioner på verdensbasis.  

*Breakaway* vant en Grammy Award for 2006 i kategorien «Best Pop Vocal Album», og singelen «Since U Been Gone» fikk prisen for «Best Female Pop Vocal Performance».

## Sporliste
# «Breakaway»
# «Since U Been Gone»
# «Behind These Hazel Eyes»
# «Because of You»
# «Gone»
# «Addicted»
# «Where is Your Heart»
# «Walk Away»
# «You Found Me»
# «I Hate Myself for Losing You»
# «Hear Me»
# «Beautiful Disaster (Live)»
## Eksterne lenker
*
Académie des beaux-arts

**Académie des Beaux-Arts** er benevnelse på flere kunstakademier i franskspråklige områder. Navnet kan oversettes med *høyskole for skjønne kunster*. Hver større by har gjerne et akademi på like linje med, ofte tilknyttet, et universitet.

Skolene er ofte de eldste i sitt slag, og vanligvis offentlig anerkjent med professorater knyttet til. Undervisning gis i alle kunstdisipliner, inklusive musikk og dans.

I Frankrike er det også navn på den innerste sirkel av anerkjente kunstnere, der medlemskap i tidligere tider gikk på akademisk kvalitet, produksjon, utstillinger – og hvem av medlemmene som likte/ mislikte det kunstneren laget.

## Eksterne lenker
*
Erving Goffman

**Erving Goffman** (1922–1982) var en kanadisk samfunnsforsker og forfatter.

Goffman tok sin utdannelse ved University of Chicago, hvor han studerte samtidig som nordmannen Fredrik Barth. Barth oppgir at prosessanalysen er påvirket av Goffmans teorier om hverdagslivets dramaturgi. Goffman tok en ph.d. i sosiologi i 1953.

Goffman var den 73. president i American Sociological Association. Goffmans største bidrag til sosialteori var hans studier av symbolsk interaksjonisme i form av det dramaturgiske perspektivet som han påbegynte i hans bok fra 1959, *The Presentation of Self in Everyday Life* og som ble videreutviklet resten av hans liv. Han arbeidet også mye med tematikk rundt totale institusjoner.

Goffman regnes som en sentral teoretiker både innenfor sosiologien og sosialantropologien.

Media i Norge har skrevet om hans bruk av begrepene *[[front stage]]* og *[[back stage]]* i hans bok *Vårt rollespill til daglig* - begrep som er lånt terminologi fra teaterverden.

## Bibliografi (utvalg)
* 1959: *The Presentation of Self in Everyday Life* (norsk utgave: «Vårt rollespill til daglig», 1974)
* 1961: *Asylums: Essays on the Social Situation of Mental Patients and Other Inmates* (dansk utgave «Anstalt og menneske. Den totale institution socialt set», 1967)
* 1963: *Stigma: notes on the management of spoiled identity* / «Stigma- om håndtering av en forspilt identitet»

## Referanser


## Eksterne lenker
*
Anakondaer

* anakonda
* *[[Eunectes beniensis]]*
* gul anakonda
* sortflekkete anakonda
* Eunectes stirtoni (utryddet)

**Anakondaer** er en slekt av store, tungbygde boaslanger. Den består av grønn anakonda (*Eunectes murinus*), gul anakonda (*Eunectes notaeus*), sortflekkete anakonda (*Eunectes deschauenseei*), boliviansk anakonda (*Eunectes beniensis*) og den utdøde *[[Eunectes stirtoni]]*.

## Eksterne lenker
*
Cat People (1982)

***Cat People*** er en amerikansk skrekkfilm fra 1982 med Nastassja Kinski og Malcolm McDowell i hovedrollene. Regi var ved Paul Schrader mens musikken var ved Giorgio Moroder.

## Handling
Irena er en vakker ung og seksuelt uerfaren kvinne som flytter til New Orleans for å bo hos sin bror. Her våkner hennes erotiske følelser. Den voldsomme lidenskapen jenta opplever er imidlertid så sterk at den overgår kaoset rundt henne – også de beskynderlige kravene til broren hennes (Malcolm McDonwell). På et besøk til en zoologisk hage treffer hun zoologen Oliver (John Heard). Han forelsker seg i henne, men forholdet lar seg ikke forene med Irenes underliggende "natur". Gradvis blir hun klar over sin fryktelige skjebne.

## Om filmen
En nyinnspilling av en skrekkfilm fra 1942 med samme tittel: *[[Cat People (1942)]]*.

Partituret ble skrevet av Giorgio Moroder og hitsingelen «Cat People (Putting Out Fire)» med David Bowie, var skrevet av Moroder og Bowie.

## I rollene
(utvalg)

## Eksterne lenker
*
Gørrelva

**Gørrelva** er ei elv på Lierfoss i Aurskog-Høland kommune i Akershus. Den er en kanalisering av den nedre delen av elva Børta, og renner fra Dyrrudtjernet og ned til Lierelva, som er en del av hovedvannstrengen av Haldenvassdraget.

Der Gørrelva passerer fylkesvei 234 er elva lagt i to store kulvertrør, den såkalte Høgbrua. Det går mye stor gjedde i Gørrelva om våren når gjedda fra Bjørkelangen og Lierelva skal gyte i Dyrrudtjernet.

## Referanser




## Eksterne lenker
*  (dam øst for Gørrelva)
Team Flanders-Baloise

**Team Flanders-Baloise** er et belgisk-registrert profesjonelt kontinentallag i landeveissykling. Laget ledes av Christophe Sercu.

## 2026
### Ryttere

### Seire

## Eksterne lenker
*
Bathylutichthys taranetzi

***Bathylutichthys taranetzi*** er en fiskart i gruppen ulkefisker. Den er kun registret rundt øyen Sør-Georgia i Sørishavet på over 1600&nbsp;m dyp.

## Eksterne lenker
* 
* 
*